Source: https://www.finlex.fi/fi/laki/ajantasa/1972/19720573
Timestamp: 2019-03-25 04:23:38+00:00

Document:
Laki valtion alustakauksista 573/1972 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1972 › 24.7.1972/573
24.7.1972/573
Laki valtion alustakauksista
1 § (21.12.2004/1243)
Suomalaiselle laivanrakennus- tai laivanvarustamotoimintaa harjoittavalle yritykselle suoraan tai välillisesti myönnetyn luoton tai muun rahoituksen vakuudeksi valtion erityisrahoitusyhtiöstä annetussa laissa (443/1998) tarkoitettu yhtiö (erityisrahoitusyhtiö) voi myöntää alustakauksia siten kuin tässä laissa säädetään.
2 § (23.12.1977/1031)
Laivanvarustamotoimintaa harjoittavan yrityksen rahoittamiseksi myönnettävän takausluoton käyttötarkoituksena tulee olla vähintään 10 metrin pituisen ja enintään 10 vuotta vanhan kauppamerenkulkuun käytettävän aluksen tai sen rungon hankkiminen Suomesta tai ulkomailta tai tällaisen alushankinnan rahoituksen vakauttaminen. Alustakaus voidaan myöntää myös aluksen muutos-, korjaus- tai parannustöitä varten otettujen luottojen vakuudeksi. (21.12.2004/1243)
Laivanrakennustoimintaa harjoittavan yrityksen rahoittamiseksi myönnettävän takausluoton käyttötarkoituksena tulee olla toimitusluoton antaminen suomalaiselle laivanvarustamotoimintaa harjoittavalle yritykselle 1 momentissa tarkoitetun aluksen tai sen rungon hankkimisen tai aluksen muutos-, korjaus- tai parannustyön rahoittamiseksi. Alustakaus voidaan myöntää myös tällaisen hankkeen rakennusaikaista rahoittamista varten. (21.12.2004/1243)
Valtiontakausta ei myönnetä sellaisen velan pääoman vakauttamiseen, jonka antajana tai takaajana on muu kotimainen luottolaitos kuin erityisrahoitusyhtiö. Tällaisen luoton korkojen maksamiseen käytetylle luotolle voidaan kuitenkin erityisistä syistä myöntää valtiontakaus. (18.6.1998/449)
3 § (21.12.2004/1243)
4 § (21.12.2004/1243)
Takausluoton tai alustakauksen vakuudeksi on annettava erityisrahoitusyhtiön hyväksymä vastavakuus. Erityisrahoitusyhtiö voi hyväksyä vastavakuuden, joka ei ole turvaava.
Alustakaus voidaan erityisestä syystä antaa myös 1 momentissa tarkoitettua vastavakuutta vaatimatta.
4 a § (21.12.2004/1243)
5 § (21.12.2004/1243)
Tämän lain nojalla myönnettyjä alustakausluottoja ja suojautumisjärjestelyjä saa samanaikaisesti olla takaisin maksamatta enintään 1 350 miljoonan euron määrä korkoja ja muita pääoman lisäksi mahdollisesti maksettavia suorituksia mukaan lukematta. Edellä tarkoitettua takausvastuuta laskettaessa otetaan huomioon voimaan tulleiden takausten kattamien luottojen taattu pääoma ja sitovista takaustarjouksista puolet luottojen taattavasta pääomasta. Suojautumisjärjestelyjen aiheuttama vastuu otetaan huomioon siten kuin kauppa- ja teollisuusministeriön asetuksella säädetään.
Muun kuin euromääräisen luoton määrä lasketaan Euroopan Keskuspankin kyseiselle valuutalle julkaiseman, takausta myönnettäessä voimassa olevan viitekurssin mukaan. Euroopan Keskuspankin kurssilistalta puuttuvan valuutan kurssi lasketaan käyttäen tämän valuutan takausta myönnettäessä voimassa olevaa käypää kansainvälistä kurssia sellaisessa valuutassa, jolle on käytettävissä Euroopan Keskuspankin kurssi.
6 § (31.12.1985/1094)
Valtiontakauksia myönnettäessä on kiinnitettävä erityistä huomiota liiketaloudellisiin toimintaedellytyksiin, työllisyysnäkökohtiin ja hankkeen merkitykseen laivanrakentamista tai varustamotoimintaa harjoittavan yrityksen toimintamahdollisuuksien kannalta.
7 § (18.6.1998/449)
Tässä laissa tarkoitettujen valtiontakausten osalta on muutoin soveltuvin osin voimassa, mitä eräiden elinkeinoalojen valtiontakauksista annetussa laissa (375/1963) säädetään.
8 § (21.12.2004/1243)
8 § on kumottu L:lla 21.12.2004/1243.
8 a § (21.12.2004/1243)
9 § (18.6.1998/449)
9 § on kumottu L:lla 18.6.1998/449.
9 a § (21.12.2004/1243)
Alustakauksia hallinnoi 1 §:ssä tarkoitettu erityisrahoitusyhtiö. Yhtiö myös vahvistaa alustakauksiin sovellettavat yleiset sopimusehdot sekä tekee 4 a §:ssä tarkoitetut sopimukset, suojautumisjärjestelyt ja muut sitoumukset.
9 b § (21.12.2004/1243)
Erityisrahoitusyhtiön on alustakausten käsittelyssä ja niitä hallinnoidessaan noudatettava, mitä hallintolaissa (434/2003) ja kielilaissa (423/2003) säädetään.
9 c § (21.12.2004/1243)
10 § (21.12.2004/1243)
Tämä laki tulee voimaan 1 päivänä elokuuta 1972.
23.12.1977/1031:
5.5.1978/329:
Tämä laki tulee voimaan 15 päivänä toukokuuta 1978.
Tämän lain säännöksiä sovelletaan myös jo annettuihin valtiontakauksiin.
27.11.1981/811:
Sellaiseen valtiontakaukseen, jonka myöntämisestä Valtiontakauslaitos on tehnyt päätöksen ennen tämän lain voimaantuloa, sovelletaan aikaisemmin voimassa ollutta lakia.
HE 111/81, VaVM 50/81, SuVM 105/81
31.12.1985/1094:
HE 175/85, VaVM 76/85, SuVM 156/85
3.2.1989/114:
Tämä laki tulee voimaan 1 päivänä syyskuuta 1989. Lain 5 § tulee kuitenkin voimaan 1 päivänä maaliskuuta 1989.
HE 201/88, VaVM 77/88, SuVM 199/88
23.11.1990/998:
Tämä laki tulee voimaan 1 päivänä joulukuuta 1990.
HE 115/90, VaVM 34/90, SuVM 95/90
10.12.1993/1143:
HE 262/93, TaVM 42/93
18.6.1998/449:
Tämä laki tulee voimaan asetuksella säädettävänä ajankohtana. (L 449/1998 tuli A:n 818/1998 mukaisesti voimaan 1.1.1999.)
21.12.2004/1243:
HE 217/2004, TaVM 22/2004, EV 179/2004
1 § 2 § 3 § 4 § 4 a § 5 § 6 § 7 § 8 § 8 a § 9 § 9 a § 9 b § 9 c § 10 § 11 § Muutossäädösten voimaantulo ja soveltaminen:23.12.1977/1031:5.5.1978/329:27.11.1981/811:31.12.1985/1094:3.2.1989/114:23.11.1990/998:10.12.1993/1143:18.6.1998/449:21.12.2004/1243:

References: § 2
 § 3
 § 4
 § 4
 § 5
 § 6
 § 7
 § 8
 § 8
 § 9
 § 9
 § 9
 § 9
 § 10
 § 11